Datasnok

En datasnok eller hacker er en person som setter pris på den intellektuelle utfordringen ved å bryte grenser eller jobbe seg rundt begrensninger på et felt vedkommende er interessert i, primært dataprogrammering. Begrepet «hacker» oppstod blant informatikk-studentene på Massachusetts Institute of Technology i 1960-årene. 

 Definisjon 
Jargon File definerer hacker slik:

 En person som liker å utforske i detalj egenskaper ved programmerbare systemer, i motsetning til vanlige brukere som foretrekker å bare lære seg det mest nødvendige.
 En som programmerer entusiastisk (og som gjerne blir oppslukt av det) eller som setter pris på programmeringspraksis snarere enn bare teori om programmering.
 En person som vet å sette pris på «hack value»
 En person som er god til å programmere raskt
 En ekspert på et bestemt program, eller som ofte jobber på eller i det, f.eks. en Unix-hacker.
 En ekspert eller entusiast på et vilkårlig område (man kan være en astronomi-hacker, f.eks.).
 En som setter pris på den intellektuelle utfordringen det er å bryte grenser eller jobbe seg rundt hindringer.
 En ondsinnet innbruddstyv som snoker i fremmede systemer for å finne hemmeligstemplet informasjon eller sårbarheter som kan utnyttes.

Det siste punktet er kontroversielt, og mange i hackermiljøet mener den korrekte betegnelsen på en slik person (med onde hensikter) er cracker (Criminal Hacker).

Forskjellige typer hackere:
White Hat: En Hacker som ikke har noen onde hensikter (noen ganger referert til som "etisk hacker").
Grey Hat: En hacker som er midt imellom Black Hat og White Hat. Hverken good guy eller bad guy. De prøver å bryte seg inn i systemer uten tillatelse, men vanligvis med ingen ondsinnet hensikt. De ser ofte etter sårbarheter og kan rapportere funnene sine til systemeierne, selv om handlingene deres fortsatt kan anses som ulovlige.
Black Hat/Cracker: Hacker med ondsinnede hensikter. Hattfargen er en referanse til western-filmer der skurkene som regel hadde svarte hatter - i motsetning til helten(e) som hadde hvite/lyse hatter.
Blue Hat: En hacker som arbeider for et datasikkerhetfirma, og som tester ut systemer og programmer før lanseringen for å avdekke sårbarheter. Begrepet har også vært assosiert med en årlig sikkerhetskonferanse av Microsoft, og det uoffisielle navnet er en referanse til blå fargen i Microsofts logo.
Green hat: En hacker som er ny i emnet som fokuserer på å lære og utvikle ferdighetene sine. De kan eksperimentere med forskjellige teknikker, men kan forårsake skade på grunn av manglende erfaring.

Kjente personer
Adrian Lamo - har ulovlig brutt seg inn i datasystemene til The New York Times, Yahoo og Microsoft.
Julian Assange - dataprogrammerer, internettaktivist og hacker
Kevin Mitnick - en av de mest berømte hackere som noensinne er blitt fengslet
Richard M. Stallman - grunnleggeren av GNU-prosjektet og Free Software Foundation
Edward Snowden - lekket graderte opplysninger om det amerikanske etterretningsprogrammet PRISM til The Guardian

 Se også 
2600: The Hacker Quarterly - Tidsskrift som tar opp spørsmål som er aktuelle for datasnoker.
Datakriminalitet
Scriptkiddie

 Referanser 

 Kilder 
The Original Hacker's Dictionary Besøkt 12. april 2015
Språkrådet: På godt norsk – avløserord Besøkt 12. april 2015

Kategori:Datakultur
Kategori:Datakriminalitet